A-o Scheuggio Campann-a

A-o Scheuggio Campann-a

Cianzi, cäo scheuggio Campann-a,
l'angonia te l'han sûnnä.
E t'ae sfiddòu l'ira pisann-a
t'ae sfiddòu l'ira do mâ!

Unn-a votta ti formavi
a delissia di pescoei
e l'äia e o çê t'imbalsamavi
comme o letto di sposoei.

E li gh'ëa o Lippa e o Croxe
co-e sò braghe redoggiae
comme i vëi pescoei da Foxe
tutto o giorno li assettae.

E co-o pämito e co-o çimello
e o boggieu da l'ätra man
a cantâ qualche strûnello
e a sentî sûnnâ Caignan!

Categorîa:Conponiménti in lìgure
Categorîa:Zena